um fjárhagsaðstoð til greiðslu tryggingar fyrir kostnaði vegna gjaldþrotaskipta . ( Eftir 2. umræðu , 28. janúar . ) Gildissvið . Lög þessi gilda um fjárhagsaðstoð sem veitt er til greiðslu tryggingar fyrir kostnaði vegna gjaldþrotaskipta sem dómstólar ákveða skv. 2. mgr. 67. gr. laga um gjaldþrotaskipti o.fl. 3. gr . önnur greiðsluvandaúrræði hafa verið reynd eða umboðsmaður skuldara metur það svo að önnur greiðsluvandaúrræði séu ekki til þess fallin að leysa greiðsluvanda umsækjanda . Fjárhagsaðstoð samkvæmt lögum þessum verður ekki veitt ef : a . aðstæður við stofnun skulda eða síðari ráðstafanir skuldara benda ótvírætt til þess að hann hafi hegðað sér óheiðarlega til þess að geta leitað fjárhagsaðstoðar , b . skuldari hefur af ráðnum hug eða með grófri vanrækslu veitt rangar eða villandi upplýsingar um aðstæður sem eru mikilsverðar í málinu , c . skuldari hefur bakað sér skuldbindingu sem einhverju nemur miðað við fjárhag hans með háttsemi sem varðar refsingu eða skaðabótaskyldu , d. skuldari hefur efnt til fjárfestinga sem hefðu verið riftanlegar við gjaldþrotaskipti eða gert ráðstafanir sem hefðu verið riftanlegar , e. skuldari hefur á ámælisverðan hátt látið undir höfuð leggjast að standa við skuldbindingar sínar eftir því sem honum var framast unnt , f. greiðsluaðlögunarumleitanir hafa verið felldar niður skv. 15. gr. laga um greiðsluaðlögun einstaklinga , sbr. c - og d-lið 1. mgr. og d–g-lið 2. mgr. 6. gr. og 12. gr. sömu laga . Umsækjandi skal beina skriflegri umsókn til umboðsmanns skuldara þar sem fram kemur fullt nafn umsækjanda , kennitala og lögheimili , auk þess sem greint skal nákvæmlega frá efnahag hans , tekjum og fjölskylduaðstæðum . 5. gr . Ákvörðun um veitingu fjárhagsaðstoðar . Reynist vera eignir í búi skuldara ganga þær upp í kostnað af skiptunum eftir ákvæðum laga um gjaldþrotaskipti o.fl. og koma þá til frádráttar fjárhæð fjárhagsaðstoðarinnar . Fjárhagsaðstoð samkvæmt lögum þessum skal fjármögnuð með gjaldi samkvæmt lögum um greiðslu kostnaðar við rekstur umboðsmanns skuldara . Ráðherra setur reglugerð um nánari framkvæmd laga þessara , svo sem um form umsóknar , tímafresti , málsmeðferð umboðsmanns skuldara og mat á fjárhagsstöðu umsækjanda . Við gildistöku laga þessara verða eftirfarandi breytingar á öðrum lögum : 1 . Lög um umboðsmann skuldara , nr. 100 / 2010 , með síðari breytingum : Við 2. mgr. 1. gr. laganna bætist nýr stafliður , svohljóðandi : taka ákvörðun um hvort veita skuli fjárhagsaðstoð til greiðslu tryggingar fyrir kostnaði vegna gjaldþrotaskipta samkvæmt lögum um fjárhagsaðstoð til greiðslu tryggingar fyrir kostnaði vegna gjaldþrotaskipta . 2 . Lög um tekjuskatt , nr. 90 / 2003 , með síðari breytingum : Við 3. tölul. 28. gr. laganna bætist nýr málsliður , svohljóðandi : Sama gildir um fjárhagsaðstoð til greiðslu tryggingar fyrir kostnaði vegna gjaldþrotaskipta samkvæmt lögum um fjárhagsaðstoð til greiðslu tryggingar fyrir kostnaði vegna gjaldþrotaskipta . Ákvæði til bráðabirgða . Lög þessi skulu endurskoðuð fyrir árslok 2014 .